Diari Oficial de la Generalitat Valenciana


Sumari del DOGV 2841, del 04-10-1996 (1996/839446)

ACORD de 24 d'abril de 1996, de la Comissió Territorial d'Urbanisme de València, per la qual es va aprovar definitivament la modificació de les normes subsidiàries de Picassent de descatalogació de l'escorxador.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839446


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, per la qual es va aprovar definitivament la modificació de les normes subsidiàries de Picassent de descatalogació de l'escorxador.   
La Comissió Territorial d'Urbanisme de València, en la sessió de 24 d'abril de 1996, va adoptar l'acord següent:  
Vist l'expedient tramés per l'Ajuntament de Picassent que fa referència a la modificació de les normes subsidiàries, descatalogació de l'escorxador, i de conformitat amb els següents  
Antecedents de fet  
Primer  
El projecte el va aprovar, inicialment, el Ple de l'Ajuntament el dia 23 de novembre de 1995 i, després del període escaient d'informació pública, en el qual no es va presentar cap al·legació, el va aprovar, provisionalment, el 15 de febrer de 1996.  
Segon  
El projecte consta de plànols d'informació i d'ordenació, catàleg d'edificis que s'han de protegir i memòria justificativa, per la qual cosa es compleix el que estableix l'article 27 de la Llei Reguladora de l'Activitat Urbanística.  
Tercer  
En l'expedient consta que el 15 de novembre de 1995, l'Ajuntament de Picassent va sol·licitar un informe a la Conselleria de Cultura, però aquest informe el 15 de febrer de 1996 encara no havia estat emés. D'altra banda, el 20 de febrer de 1996, els serveis territorials d'Urbanisme de la Conselleria d'Obres Públiques, Urbanisme i Transports tornaren a demanar l'informe esmentat sense que fins ara s'haja rebut, per la qual cosa cal considerar-lo emés en sentit favorable.  
Quart  
Picassent té normes subsidiàries, aprovades definitivament per la Comissió Territorial d'Urbanisme de València en la sessió de 28 de juliol de 1986.  
Fonaments de dret  
Primer  
L'expedient ha sigut tramés en triple exemplar, diligenciat com cal, per la qual cosa està complet. S'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
L'aprovació provisional es considera elevada a definitiva, ja que no s'ha presentat cap al·legació en el tràmit d'informació pública, circumstància que es va fer constar en l'acord d'aprovació inicial. Després de l'entrada del projecte, el 15 de març de 1996, en els serveis territorials d'Urbanisme de València es va rebre un certificat de l'acord plenari municipal, de 13 de març, pel qual s'aprovava provisionalment la modificació esmentada.  
Segon  
El 12 d'abril de 1996, es va rebre la documentació complementària tramesa per l'Ajuntament, la qual consta d'un annex en què es fan constar els antecedents, justificació i finalitat de la modificació. Atesa aquesta documentació, es considera justificada la modificació. Es concreta la finalitat d'aquesta en la descatalogació i desqualificació de l'edifici, que passa de tenir un ús dotacional d'escorxador a ser dotacional divers, en el qual es permet també l'ús d'escorxador.  
Tercer  
La Comissió Territorial d'Urbanisme és l'òrgan competent per a prendre la resolució sobre l'aprovació definitiva de les normes subsidiàries, i de les modificacions, d'acord amb el que estableixen l'article 38.3 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
En vista de tot això, la Comissió Territorial d'Urbanisme de València  
ACORDA:  
Aprovar definitivament la modificació de les normes subsidiàries de Picassent, descatalogació de l'escorxador.  
L'Ajuntament de Picassent haurà de notificar el contingut d'aquest acord a totes les persones interessades en l'expedient de referència.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de la recepció d'aquesta publicació.  
Tot això, sense perjudici que es puga interposar qualsevol altre recurs que es considere oportú.  
València, 24 d'abril de 1996  
El secretari de la Comissió Territorial d'Urbanisme,  
JOSÉ MANUEL PALAU